Dommen i Nürnberg

Dommen i Nürnberg (originaltittel Judgment at Nuremberg) er en amerikansk dramafilm fra  regissert av Stanley Kramer. Manuset ble skrevet av Abby Mann. Det store ensemblet består blant annet av Spencer Tracy, Burt Lancaster, Richard Widmark, Maximilian Schell, Werner Klemperer, Marlene Dietrich, Judy Garland, William Shatner og Montgomery Clift. Filmen er inspirert av Dommerprosessen i 1947, som var en del av Nürnbergprosessene etter andre verdenskrig.

Filmen fikk god kritikk og ble nominert til elleve Oscar-priser, blant annet for beste film. Ved samme Oscar-utdeling ble også filmens regissør Stanley Kramer tildelt æresprisen Irving G. Thalberg Memorial Award.

Det amerikanske filminstituttet (AFI) har kåret Dommen i Nürnberg til tidenes 10. beste rettsdrama fra USA. Filmen ble innlemmet i National Film Registry i 2013, et utvalg av filmer til bevaring i det amerikanske nasjonalbiblioteket Library of Congress.

Handling 
Fire tyske dommere står tiltalt for forbrytelser mot menneskeheten for å dømme mennesker til tvangssterilisering og konsentrasjonsleirer under andre verdenskrig. Sjefsdommer Dan Haywood (Spencer Tracy) leder rettssaken, mens aktor Tad Lawson (Richard Widmark) og forsvarsadvokat Hans Rolfe (Maximilian Schell) representerer partene. Ernst Janning (Burt Lancaster) er en av de tiltalte, og fru Bertholt (Marlene Dietrich) er en tysk kvinne som Haywood blir kjent med, hvis mann ble henrettet etter å ha blitt funnet skyldig i forbrytelser mot menneskeheten i en tidligere rettssak. Montgomery Clift og Judy Garland spiller vitner i saken.

Medvirkende 
 Spencer Tracy som Dan Haywood
 Burt Lancaster som Dr. Ernst Janning
 Richard Widmark som Col. Tad Lawson
 Maximilian Schell som Hans Rolfe
Marlene Dietrich som fru Bertholt
Montgomery Clift som Rudolph Peterson
Judy Garland som Irene Hoffmann
William Shatner som Captain Harrison Byers
 Howard Caine som Hugo Wallner
Werner Klemperer som  Emil Hahn
 John Wengraf som dr. Karl Wieck
 Karl Swenson som dr. Heinrich Geuter
 Ben Wright som herr Halbestadt
 Virginia Christine som fru Halbestadt

Oscar-priser 
Dommen i Nürnberg ble nominert til elleve Oscar-priser og vant to:

Referanser

Eksterne lenker 
 

Filmer fra 1961
Filmer med en Oscar-vinnende mannlig hovedrolle
Rettsdramafilmer fra USA
Sort-hvitt-filmer
Engelskspråklige filmer
Filmer basert på virkelige hendelser
Filmer om andre verdenskrig
Filmer bevart i USAs nasjonale filmregister
Bodilprisen for beste amerikanske film